ร้านนี้ตั้งอยู่ภายในอาคารอับดุลราฮิม แถวถนนพระราม 4 จะอยู่บริเวณทางด้านหลังทางที่จอดรถชั้นหนึ่งของอาคารค่ะ ซึ่งบริเวณนั้นจะเป็นที่ที่ให้ร้านค้ามาเปิดร้านขายของ รวมทั้งร้านมิสเตอร์ดอยด้วยค่ะ ซึ่งเป็นร้านขายเครื่องดื่ม อาทิ ชาดำเย็น, กาแฟเย็น, ชาเนสทีเย็น, ชาเขียวเย็น, โอวัลตินเย็น, ชามะนาว,ชาแอบเปิ้ล ราคาถุงละ 25 บาทราคาเดียว ซึ่งมีทั้งแบบชงด้วยนมสดและนมข้นหวานค่ะ และจะใส่ในถุงพลาสติกใบใหญ่แล้วก็ใส่ในถุงกระดาษอีกที ซึ่งสามารถอยู่ได้นานทั้งวัน รสชาติก็ไม่เปลี่ยนค่ะ ตามสโลแกนของร้านเลย แต่น่าเสียดายที่ว่า คนขายใช้เวลานานในการเทน้ำใส่ถุงนานเกินไป ทั้งๆที่ก็ชงใส่หม้อภาชนะไว้หมดแล้ว ทำให้ต้องเสียเวลาในการรอมากค่ะ 